ET

KOMISJONI OTSUS (EL) 2017/451,

14. märts 2017,

millega kiidetakse Euroopa Liidu nimel heaks protokolli (millega määratakse kindlaks Euroopa Ühenduse ja Mauritaania Islamivabariigi vahelise kalandussektori partnerluslepinguga ettenähtud kalapüügivõimalused ja rahaline toetus) teatavad muudatused

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 24. mai 2016. aasta otsust (EL) 2016/870 protokolli (millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus) Euroopa Liidu nimel sõlmimise kohta, (1) eriti selle artiklit 3,

ning arvestades järgmist:

Euroopa Ühenduse ja Mauritaania Islamivabariigi vahelise kalandusalase partnerluslepingu (2) (edaspidi „leping“, heaks kiidetud nõukogu määrusega (EÜ) nr 1801/2006) (3) artikli 10 alusel on loodud ühiskomitee, kelle ülesanne on kontrollida asjaomase lepingu kohaldamist, eelkõige jälgida selle täitmist, tõlgendamist ja nõuetekohast kohaldamist ning hinnata vajaduse korral ümber kalapüügivõimalused ja sellest tulenevalt rahaline toetus.

Protokolli artikli 1 lõikes 1 olevas tabelis on täpsustatud kalapüügivõimalused ja sätestatud, et olemasolevate teaduslike tõendite alusel võivad lepinguosalised leppida ühiskomitees kokku kalapüügivõimaluste andmises külmutustraaleritele, kes püüavad põhjalähedasi liike, mille puhul on tuvastatud kalapüügivõimaluste ülejääk.

Protokolliga nähti ette, et ühiskomitee koguneb Nouakchott'is 15. ja 16. novembril 2016 erakorraliseks istungiks, et võtta vastu kalapüügivõimaluste muudatused, kohaldatavad püügitingimused ja näha ette rahaline toetus, võttes arvesse liidu taotlust kehtestada uus püügikategooria külmutustraaleritele, kes püüavad senegali merluusi.

Vastuvõetud muudatused, st uue püügikategooria kehtestamine külmutustraaleritele, kes püüavad senegali merluusi, uue püügikategooria suhtes kohaldatavad püügitingimused ja kalapüügipiirkonnale juurdepääsuga seotud rahalise toetuse suurendamine, on ette nähtud ühiskomitee 15. ja 16. novembri 2016. aasta istungi protokolli 5. lisaga.

ON VASTU VÕTNUD KÄESOLEVA OTSUSE:

Artikkel 1

Liidu nimel kiidetakse heaks protokolli (millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus) muudatused, mis võeti vastu partnerluslepingu artikli 10 alusel asutatud ühiskomitee 15. ja 16. novembri 2016. aasta istungil ja sätestati istungi protokolli 5. lisas.

Ühiskomitee 15. ja 16. novembri 2016. aasta istungi protokolli 5. lisa sätted on lisatud käesolevale otsusele.

Artikkel 2

Käesolev otsus jõustub kolmandal päeval pärast selle avaldamist Euroopa Liidu Teatajas.

(1) ELT L 145, 2.6.2016, lk 1.

(2) ELT L 343, 8.12.2006, lk 4.

(3) Nõukogu 30. novembri 2006. aasta määrus (EÜ) nr 1801/2006 Euroopa Ühenduse ja Mauritaania Islamivabariigi vahelise kalandusalase partnerluslepingu sõlmimise kohta (ELT L 343, 8.12.2006, lk 1).

LISA

Protokolli artikli 2 lõiked

1. Lepingu artikliga 7 ette nähtud aastane rahaline toetus Euroopa Liidu laevade juurdepääsu eest Mauritaania kalapüügipiirkonnale on viiskümmend seitse miljonit viissada tuhat (57 500 000) eurot. Käesolevat lõiget kohaldatakse käesoleva protokolli artiklites 5–10 ja artiklis 16 sätestatud tingimustel.

3. Lubatud kogupüük (püügikategooriad 1, 2, 2a, 3, 6, 7 ja 8) ja võrdluskogus (püügikategooriad 4 ja 5) on sätestatud käesoleva protokolli 1. lisa teabelehtedes. Kogused esitatakse kalendriaasta kohta alates asjaomase aasta 1. jaanuarist kuni 31. detsembrini. Kui protokolli kohaldamisaja esimene ja viimane aasta ei ole kalendriaasta, lähtutakse lubatud kogupüügi kehtestamisel pro rata temporis põhimõttest, võttes püügikategooriate kaupa arvesse saagi liigipõhist jaotumist aasta jooksul.

7. Kui Euroopa Liidu tuunipüügilaevade poolt Mauritaania kalapüügipiirkonnas püütud kogused ületavad püügikategooriate 4 ja 5 jaoks ette nähtud võrdluskoguseid, suurendatakse viiekümne seitsme miljoni viiesaja tuhande (57 500 000) euro suurust rahalist toetust iga püütud lisatonni eest summa võrra, mis on sätestatud asjaomast aastat käsitlevatel vastavatel teabelehtedel. Siiski ei tohi Euroopa Liidu poolt ülepüügi eest makstav summa olla suurem kui kahekordse võrdluskoguse eest makstav summa. Kui mõne püügikategooria puhul on Euroopa Liidu laevade püügikogus suurem kui kahekordne võrdluskogus, makstakse selle piirmäära ületamise eest määratud täiendavad summad järgmisel aastal.

Artikli 1 lõikes 1 osutatud tabel püügikategooriate kohta

Püügikategooria Lubatud kogupüük ja võrdluskogus 1 Vähilaadsete (v.a langustid ja krabid) püüdmiseks ette nähtud laevad 5 000 tonni 2 Senegali merluusi püügi traalerid (mitte külmutustraalerid) ja põhjaõngejadalaevad 6 000 tonni 2a Senegali merluusi püügi traalerid (külmutustraalerid): senegari merluus 3 500 tonni kalmaar 1 450 tonni harilik seepia 600 tonni 3 Põhjalähedaste liikide (v.a senegali merluus) püügiks ette nähtud laevad, mis kasutavad muid püügivahendeid kui traalnoot 3 000 tonni 4 Tuuniseinerid 12 500 tonni (võrdluskogus) 5 Tuunipüügi ritvõngelaevad ja triivõngelaevad 7 500 tonni (võrdluskogus) 6 Pelaagilisi traalnootasid kasutavad külmutustraalerid 225 000 tonni (*1) 7 Värske pelaagilise püügi laevad 15 000 tonni (*2) 8 Peajalgsed […] tonni

Lisa 1. liite „Teabeleht“ uus teabeleht 2a

PÜÜGIKATEGOORIA 2a: SENEGALI MERLUUSI PÜÜGI TRAALERID (KÜLMUTUSTRAALERID): 1. Kalapüügipiirkond a) Põhja pool laiuskraadi 19° 15′ 60″ N, järgmisi punkte ühendavast joonest läänes: 20° 46′ 30″ N 17° 03′ 00″ W 20° 36′ 00″ N 17° 11′ 00″ W 20° 36′ 00″ N 17° 36′ 00″ W 20° 03′ 00″ N 17° 36′ 00″ W 19° 45′ 70″ N 17° 03′ 00″ W 19° 29′ 00″ N 16° 51′ 50″ W 19° 15′ 60″ N 16° 51′ 50″ W 19° 15′ 60″ N 16° 49′ 60″ W b) Lõuna pool laiuskraadi 19°15′60″ N kuni laiuskraadini 17°50′00″ N, lääne pool 18 meremiili joonest, mõõdetuna madalaima veetaseme märgist. c) Lõuna pool laiuskraadi 17°50′00″ N, lääne pool 12 meremiili joonest, mõõdetuna madalaima veetaseme märgist. Piirkondades, mida arvestatakse madalaima veetaseme märgist, võib ühiskomitee asendada piirkondi piiritlevad jooned geograafiliste koordinaatidega. Lubatud püügivahendid — Merluusi püügi põhjatraal. — Kahekordne traalipära on keelatud. — Kahekordsest lõngast traalipära on keelatud. Lubatud väikseim võrgusilma suurus 70 mm (traal) Alammõõt Kalade alammõõt peab olema mõõdetud ninamiku tipust kuni sabauime lõpuni (kogupikkus) (vt 7. liide). Eespool nimetamata liikide puhul võib ühiskomitee kehtestada alammõõdu. Kaaspüük Lubatud Keelatud 25 % mandrilava põhjalähedased kalad (muud kui senegali merluus) Peajalgsed (muud kui kalmaar ja harilik seepia) ning koorikloomad Eespool nimetamata liikide puhul võib ühiskomitee kehtestada kaaspüügi määra. Kalapüügivõimalused/tasud Ajavahemik Aasta Lubatud kogupüük (tonnides) 3 500 senegali merluus (peamine sihtliik) 1 450 kalmaar (peamine sihtliik) 600 harilik seepia (peamine sihtliik) Tasu 70 eurot tonni kohta senegali merluusi püügi eest 575 eurot tonni kohta kalmaari püügi eest 250 eurot tonni kohta hariliku seepia püügi eest 90 eurot tonni kohta kaaspüügi eest Tasu arvutatakse iga kolme kuu kohta, mil laeval oli lubatud kala püüda, võttes arvesse tegelikku püüki sellel ajavahemikul. Püügilitsents antakse 1 000 euro suuruse ettemaksu alusel, mis arvestatakse hiljem tasu kogusummast maha. Ettemaks tehakse iga kolmekuulise ajavahemiku alguses, mil laeval on õigus kala püüda. Samaaegselt tohib kala püüda kuus laeva. Bioloogilise taastumise aeg Vajaduse korral otsustab ühiskomitee ühise teaduskomitee teadusliku seisukoha põhjal kehtestada bioloogilise taastumise aja. Teadusvaatlejad Erandina lisa X peatüki punktis 2 sätestatud eeskirjast võtavad laevad igal püügireisil pardale Mauritaania teadusvaatleja. Märkused Tasud määratakse kindlaks terveks protokolli kohaldamise perioodiks.

(*1) Kogust on lubatud ületada 10 %, ilma et see mõjutaks Euroopa Liidu poolt juurdepääsuks antavat rahalist toetust.

(*2) Kui kõnealused kalapüügivõimalused on ära kasutatud, tuleb need püügikategooria 6 all ette nähtud lubatud kogupüügist maha arvestada.